கேள்வி: கேமு கதாவி - தொடக்க கால வாழ்க்கை மற்றும் குடும்பம் பற்றி விளக்கவும்.
பதில்: ஹேமு கதாவி 4 செப்டம்பர் 1929 அன்று குஜராத் மாநிலத்தின் சுரேந்திரநகர் மாவட்டத்தின் தன்கானியா என்னும் கிராமத்தில் பிறந்தார். இவரின் தந்தை நண்ப காதவி மற்றும் இவரது தாய் பாலுபா காதவி ஆகியோர் ஆவர். இவரது மனைவியின் பெயர் ஹரிபா காதவி. இவரின் மகன் பிஹாரிதன் காதவியும் பாடகர் ஆவார். கதாவி சிறுவயதிலிருந்தே நாட்டுப்புறப் பாடல்கள் மீது ஆர்வம் கொண்டிருந்தார். தனது 14வது வயதில் சக்தி பிரபாவ் கலாமந்திர் என்னும் நாடகக்குழுவில் ரூபாய் 15 மாதச் சம்பளத்திற்கு பணியில் சேர்ந்தார்.தன்னுடைய முதல் நாடகமான முரளிதரன் நாடகத்தில் கிருஷ்ண வேடம் ஏற்று நடித்து தன் திறமையான நடிப்பால் மக்களைக் கவர்ந்தார். அதே நாடகத்தில் காம்டு முஜ்னே ப்யாரே கோகுல் என்னும் தனது முதல் பாடலையும் பாடினார். ஜாம்நகரில் ரணக்தேவி என்னும் நாடகத்தில் ரணக்தேவி என்னும் பெண் வேடத்தில் சிறப்பான நடிப்பை வெளிப்படுத்தினார். தொடர்ந்து பக்தி இலக்கியங்களைக் கற்றதோடு அதைத் தன் நாட்டுப்புறப் பாடல்களிலும் நாடகத்திலும் பயன்படுத்தினார். 1955 ஆம் ஆண்டு வரை வான்கர் நாடகக் குழு மற்றும் ராஜ்கோட் சைதன்ய நாடகக்குழு ஆகியவற்றில் பணியாற்றினார்.
கேள்வி: கேமு கதாவி - பணி வாழ்க்கை குறித்து விரிவாக சொல்லுங்கள்.
பதில்: 1955ஆம் ஆண்டில் காதவிக்கு அகில இந்திய வானொலி நிலையத்தில் பணியாற்ற அழைப்பு விடுக்கப்பட்டது. எனவே, அவரும் ராஜ்கோட்டில் இருந்த ஆகாஷவாணி நிலையத்தில் இசைக்கலைஞராகப் பணியில் சேர்ந்தார். அந்தக் காலகட்டத்தில் ஜவேர்சந்த் மேக்னி மற்றும் துலா பயா கஹ் ஆகியோரது இலக்கியங்களைக் கற்றார். தனது 19 வது வயது வரை அவர் அங்கு பணியாற்றினார். 1962அல்லது 1963இல் கொலம்பியா நிறுவனம் ஹேமு கதாவியின் இசைத் தொகுப்பான சோனி ஹால்மன் உஜாலியை வெளியிட்டது. அத்துடன் கதாவி சிவாஜி நு ஹலார்டு மற்றும் ஆம் மஹியாரா ரே மற்றும் மோர்பி நி வனியான் ஆகிய இசைத்தட்டுகளை வெளியிட்டார்.அவை குஜராத்தில் மிகவும் பிரபலம் அடைந்தன. இவற்றைத் தவிர சத்யதேவி ராஜா ஹரிச்சந்திரா மற்றும் பிரதிவிராஜ் சவுஹான் ஆகிய நாடகங்களையும் நிகழ்த்தினார்.